EkBass/fiwiki-20250220-pages-articles huggingface dataset:
Midnattens widunder

__NOTOC__ Midnattens widunder on folk metal -yhtye Finntrollin debyyttialbumi. Albumi on konseptialbumi, jolla kerrotaan tarinaa, kuinka peikot nousevat pimeistä luolista, ja muinaisen peikkokuningas Rivfaderin johtamina tappavat ja häätävät kristityt maaltansa. Tarina loppuu, kun peikot juhlivat voittoaan ja nukahtavat, ja pimeys säilyy ikuisesti. == Kappaleet == # # # # # # # # # == Kokoonpano == * Katla – laulu * Skrymer – kitara * Somnium – kitara * Tundra – basso * Beast Dominator – rummut * Trollhorn – kosketinsoitin == Arvostelut == * Soundi: Soundi: Levyarvio == Lähteet == == Aiheesta muualla == * * Luokka:Vuoden 1999 esikoisalbumit Luokka:Finntrollin albumit Luokka:Tuomo Valtosen tuottamat albumit
Kunnian mies

Kunnian mies (A Man for All Seasons) on Fred Zinnemannin ohjaama draamaelokuva vuodelta 1966. Se kertoo renessanssifilosofi Thomas Moren elämästä. Elokuva voitti parhaan elokuvan Oscar-palkinnon ja viisi muuta Oscaria. Kunnian mies valittiin British Film Instituten vuonna 1999 kokoamalle listalle 1900-luvun sadasta parhaasta brittielokuvasta.Best 100 British films – full list, BBC 23.12.1999. Viitattu 27.7.2016. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Näyttelijät == == Lähteet == Luokka:Vuoden 1966 brittiläiset elokuvat Luokka:Brittiläiset draamaelokuvat Luokka:Elämäkertaelokuvat Luokka:Fred Zinnemannin ohjaamat elokuvat Luokka:Parhaan elokuvan Oscar- palkinnon saaneet elokuvat Luokka:Parhaan ohjauksen Oscar-palkinnon saaneet elokuvat Luokka:Parhaan sovitetun käsikirjoituksen Oscar-palkinnon saaneet elokuvat Luokka:Parhaan kuvauksen Oscar-palkinnon saaneet elokuvat Luokka:Parhaan puvustuksen Oscar-palkinnon saaneet elokuvat Luokka:Golden Globe -palkitut elokuvat Luokka:BAFTA Film Award -palkitut elokuvat Luokka:Kristinuskosta kertovat elokuvat
Harjunjoki (Kouvola)

Harjunjoki on Kymenlaaksossa Kouvolan Kuusankoskella sijaitseva kolme kilometriä pitkä joki, joka saa alkunsa Lappalanjärvestä ja yhtyy Kymijokeen. Se on samalla Valkealan reitin laskujoki. == Maantietoa == Joki alkaa Lappalanjärven Pessanlahdelta, joka sijaitsee järven luoteispäässä. Joen itäranta kuuluu Niemenmaalle. Joen alkuosuus, joka sijaitsee uuden- ja vanhan sillan välissä, on jyrkkäpiirteisempää. Täällä Paavolanniemeksi kutsutulla alueella sijaitsee pienialainen luonnonsuojelualue. Joessa on yksi mutka, mutta muuten se virtaa suoraan Harjun ja Harjunrannan suuntaan. Joen alkupäässä sijaitsee Savon rataan kuuluva silta ja joen loppuosuudella ylittävät kantatie 46 ja yhdystie 14590 joen omia siltoja myöten. Jokirannat ovat metsämaata lukuun ottamatta alajuoksun muutamaa peltopalstaa. Voikkaan Pessa ja sen läheinen Harjunranta ovat länsirannan asuinalueita. Itärannassa on yksittäisiä asuntoja joen rantaan rakennettuina. Ylempänä on joitakin vapaa-ajan asuntoja. Joki yhtyy Kymijokeen noin kilometrin Lappakosken yläpuolelle. == Säännöstely ja virtaamat == Kymijoessa sijaitsee noin viisi kilometriä alajuoksulle päin Kuusankoskella Kuusankosken voimalaitos, joka säännöstelee joen virtaamia vesivoiman tarpeisiin. Säännöstely voi nostaa tai laskea Kymijoen vedenpintaa vaihteluvälillä 55,01–55,80 metriä mpy. Kun Lappalanjärven keskivedenkorkeus on 56,1 metriä mpy., vaikuttaa tämä Harjunjoen pudotukseen ja ilmeisesti myös sen virtaamaan. Hieman ylemänä pääuomassa on Jyräänkosken mittauspisteessä mitattu vuosien 1990–2014 aikana Jyräänjoen virtaamaksi 10,8 kuutiometriä sekunnissa. Jyräänkosken yläjuoksulla on valuma-alueen pinta-ala 1 250 neliökilometriä ja Harjunjoen suistossa se on 1 282 neliökilometriä . Virtaamaluku ei merkittävästi kasva enää Harjunjokeen mennessä, joten siellä mitattu virtaama vastaa hyvin myös Harjunjoen virtaamaa. == Historiaa == Joen yli rakennettiin vuonna 1883 Savon radan silta Horpunvuoren kohdalle. Silta tuhottiin Oravalan taistelun jälkitapahtumissa. Savon radan uusi linjaus valmistui vuonna 1970 ja se vaati sillalle uuden paikan, joka on edellistä pohjoisempana. Vanhasta sillasta on muistona ratapohja ja sillan jäännökset. == Valkealan reitin valuma-alue == Joki kuuluu Kymijoen vesistöössä (14) Kymijoen alueella (14.1) Harjunjoen–Lappalanjärven alueeseen (14.18), joka muodostaa vanhastaan tunnetun Valkealan reitin alaosan. Reitin valuma-alueen pinta-ala on 1 281,61 neliökilometriä ja sen järvisyys on 15,07 %. Harjunjoki ja sen vesistöreitti laskee eli yhtyy Kymijokeen, joka kuuluu täällä Kymijoen alaosan alueeseen (14.11). == Lähteet == == Aiheesta muualla == * Kujala, Lassi: Harjunjoki (valokuvia) * Harjunjoki (ilmavalokuva), Vastavalo * Syvyyskartta Kymijoesta Harjunjoen kohdalta] * Meriluoto, Timo: Kotkan seudun taloudellinen kartta, 1914 Luokka:Harjunjoen–Lappalanjärven alue Luokka:Kouvolan joet
Juri Patrikejev

Juri Nikolajevitš Patrikejev (, s. 28. syyskuuta 1979 Kírovo-Tšepétsk, Venäjä) on raskaansarjan (120 kg) kreikkalais-roomalaisen tyylin painija, olympiamitalisti ja Euroopan mestari, joka nykyisin edustaa Armeniaa. Alun perin Venäjää edustanut Patrikejev pääsi Venäjän maajoukkueeseen vuonna 1997. Hän siirtyi edustamaan Armeniaa vuonna 2007. Pekingissä 2008 Patrikejev paini olympiapronssia. Patrikejev on voittanut Euroopan mestaruuden neljästi: 2002 Seinäjoella, 2004 Haaparannalla, 2008 Tampereella ja 2009 Vilnassa, minkä lisäksi hänellä on EM-pronssi. MM-tasolta hän on voittanut hopeaa Moskovasta 2010 sekä pronssia 2002 Moskovasta ja 2007 Bakusta. Patrikejevilla on lisäksi pronssi opiskelijoiden MM-kisoista vuodelta 2000. Hänellä on myös lukuisia mitaleita alempien ikäluokkien arvokilpailuista. Hän on 187 senttimetriä pitkä ja painaa 122 kilogrammaa. == Lähteet == * Profiili foldeak.com:in painitietokannassa * Profiili FILA:n sivustolla * Yury Patrikeyev Biography and Olympic Results Sports Reference LLC. Luokka:Armenialaiset kreikkalais- roomalaisen tyylin painijat Luokka:Venäläiset kreikkalais-roomalaisen tyylin painijat Luokka:Armenialaiset olympiamitalistit Luokka:Vuonna 1979 syntyneet Luokka:Elävät henkilöt
Jaktens tid

__NOTOC__ Jaktens tid on Finntroll-yhtyeen toinen studioalbumi. Levyllä joikaa vierailevana muusikkona Korpiklaanista tuttu Jonne Järvelä. Albumin kappale Vargtimmen on folk-yhtye Hedningarnan cover albumilta Trä. Albumi debytoi Suomen virallisen listan sijalla 20. == Kappaleet == # # # # # # # # # # # # # , sisältää piiloraidan varsinaisen kappaleen jälkeen == Kokoonpano == * Jan "Katla" Jämsen – laulu * Teemu "Somnium" Raimoranta – kitara, taustalaulu * Samuli "Skrymer" Ponsimaa – kitara * Sami "Tundra" Uusitalo – bassokitara, taustalaulu * Samu "Beast Dominator" Ruotsalainen – rummut, lyömäsoittimet, taustalaulu * Henri "Trollhorn" Sorvali – kosketinsoitin == Arvostelut == * Soundi: Soundi: Levyarvio == Lähteet == == Aiheesta muualla == * * Luokka:Finntrollin albumit Luokka:Vuoden 2001 albumit
Virkamerkki

Virkamerkki on Suomessa sisäministeriön tai oikeusministeriön myöntämä todistus. Tunnetuin virkamerkki on poliisin virkamerkki, joka on jokaisella poliisilla. Virkamerkki on poliisiasetuksen mukaan pidettävä virkatehtävää suoritettaessa mukana ja tarvittaessa tai vaadittaessa esitettävä, kun se virkatehtävää vaarantamatta on mahdollistaPoliisiasetus 8.9.1995/1112, 17 §. Vuonna 2006 poliisi otti käyttöön uuden virkamerkinPoliisi. Myös erätarkastajillaLaki Metsähallituksen erävalvonnasta 22.12.2005/1157, 3§, ulosottomiehilläValtioneuvoston asetus ulosottotoimen hallinnosta 20.12.2007/1321, 10§, rajavartiomiehilläLaki rajavartiolaitoksen hallinnosta 15.7.2005/577, 24§, vankeinhoitolaitoksen virkamiehilläLaki rangaistusten täytäntöönpanon hallinnosta 16.2.2001/135, 8§, yleisillä syyttäjilläAsetus valtakunnansyyttäjänvirastosta 11.3.1997/209, 13§, haastemiehilläHaastemiesasetus 27.6.1986/506, 2§ ja pysäköinninvalvojillaAsetus pysäköintivirhemaksusta 5.8.1970/545, 3§ on virkamerkki, joka on oltava aina virantoimituksessa mukana ja esitettävä tarvittaessa ja vaadittaessa. Yksityisen turvallisuusalan vartijan vartijakortti, järjestyksenvalvojan järjestyksenvalvojakortti sekä turvasuojaajan turvasuojaajakortti ovat ulkonäöltään ja tarkoitukseltaan virkamerkkiä vastaavia. Ne on vastaavasti pidettävä työtehtävissä mukana ja esitettävä pyydettäessä mm. poliisille, toimenpiteen kohteelle ja toimeksiantajan edustajalle. Nämä eivät kuitenkaan ole viranomaisia, joten em. kortit eivät ole virkamerkkejä. Suomessa siviiliasuisten poliisien virkamerkki on liitetty koteloon, jossa on virkamerkin lisäksi poliisin hihamerkkiä muistuttava metallinen tunnuskuva. Tunnuskuvan tarkoituksena on nopeuttaa poliisin tunnistamista ja vähentää sekaannuksia muihin henkilökortteihin. == Lähteet == Luokka:Työ
Murat Kardanov

Murat Nausbijevitš Kardanov (s. 4. tammikuuta 1971 Kabardi-Balkarian ASNT) on venäläinen kreikkalais-roomalaisen tyylin painija ja olympiavoittaja. Kardanov voitti olympiakultaa 2000 Sydneyn kisoista 76 kilogramman painoluokasta. Loppuottelussa oli vastassa yhdysvaltalainen Matt James Lindland. Vuonna 1998 hän voitti EM-kultaa Minskin kisoista. Hänellä on lisäksi MM-pronssia 1993 Tukholmasta sekä EM-pronssia 1993 Istanbulista ja 2000 Moskovasta. Vuonna 1995 Kardanov voitti 82-kiloisissa sotilaiden maailmanmestaruuden. Kardanov lopetti uransa Sydneyn olympialaisiin. ==Aiheesta muualla== * Murat Kardanov FILA:n tietokannassa Luokka:Venäläiset kreikkalais-roomalaisen tyylin painijat Luokka:Venäläiset olympiavoittajat Luokka:Vuonna 1971 syntyneet Luokka:Elävät henkilöt
Minamoto no Yoshimoto

Minamoto no Yoshimoto (, ?–1180) oli Kawachi-Genji-suvun sotilaskomentaja Heian-kaudella. Arvoltaan hän oli alempi jugoi. Hän oli Minamoto no Yoshiien kuudennen pojan Yoshitokin kolmas poika. ==Elämäkerta== Yoshimoto oli Shimoumon ja sittemmin Musashin provinssien valvoja. Kawachi-Genji-suvun kantaisän Minamoto no Yorinobun kotialueen Kawachi no kunin Ishikawa-sōn (nyk. Ōsakan prefektuurin Habikino) mukaan hän otti sukunimekseen Ishikawa. Kun vuoden 1180 talvella prinssi Mochihito käskyn seurauksena koko Minamoto-klaani kapinoi, Kawachi-Genjin vanhalla tukialueella Kawachi-Ishikawassa olevat Minamotot uhaksi kokenut Taira no Kiyomori houkutteli Ishikawa-Genjien pääjoukot Tobaan (nyk. Kioton prefektuurin Fushimi), missä hän saartoi ja tuhosi ne täydellisesti. Saarrossa ikääntynyt Yoshimoto taisteli joukkojen etunenässä, mutta sotaonni ei ollut hänen puolellaan ja hän kaatui taistelussa. Yoshimoton poika Miyamoto no Yoshikane otti tämän jälkeen käsiinsä Ishikawa-Genji-suvun johdon Minamotojen ja Tairojen taistelussa. Myöhempinä aikoina suvun jälkeläiset käyttivät Ishikawa-sukunimeä. luokka:Japanin historia Luokka:Japanilaiset sotilaat
Estádio Waldomiro Pereira

Estádio Waldomiro Pereira on monikäyttöinen stadion Patos de Minasissa Brasiliassa. Nykyään sitä käytetään enimmäkseen jalkapallossa Esporte Clube Mamorén kotikenttänä. Stadionille mahtuu 5 000 katsojaa. Estádio Waldomiro Pereira
Rolf Biese

Rolf Vilhelm Emanuel Biese (14. helmikuuta 1918 – 3. helmikuuta 2000) oli suomalainen pöytätennispelaaja. Biese voitti kymmenen pöytätenniksen Suomen mestaruutta: miesten kaksinpelissä vuosina 1945 ja 1949, miesten nelinpelissä vuosina 1941, 1947 ja 1948, sekanelinpelissä vuosina 1941 ja 1949 sekä joukkuekilpailussa vuosina 1941, 1946 ja 1948. Hän edusti huippuvuosinaan Bollkamraterna-seuraa ja myöhemmin Marudds Idrottskamrateria. Hän kilpaili seitsemässä maaottelussa ja Tukholman MM-kilpailuissa 1949. Vuosien 1954 ja 1955 MM-kilpailuissa hän oli Suomen maajoukkueen johtajana. Hän oli Suomen Pöytätennisliiton perustajajäsen ja toimi sen puheenjohtajana vuosina 1945–1946 ja 1947–1949. Liiton pää-äänenkannattajan, Smash-lehden päätoimittaja hän oli vuodesta 1949. Tenniksessä Biese saavutti kaksi nuorten SM-pronssia kaksinpelissä ja aikuisten sarjassa yhden SM-pronssin nelinpelissä. Koulutukseltaan hän oli ekonomi ja toimi muun muassa Helsingin Kauppakamarin toimitusjohtajana (Vain tilaajille.). ==Lähteet== * * ===Viitteet=== Luokka:Suomalaiset pöytätennispelaajat Luokka:Suomalaiset tennispelaajat Luokka:Suomalaiset järjestöjohtajat Luokka:Vuonna 1918 syntyneet Luokka:Vuonna 2000 kuolleet
Chaosweaver

Chaosweaver on suomalainen metalliyhtye. Chaosweaver yhdistelee musiikissaan death- ja black metalia, klassista musiikkia sekä elokuvamusiikkia. Yhtyeen musiikkia kutsutaan yleisesti dark metaliksi. Yhtye itse on määritellyt tyylilajikseen Cinematic Extreme Metal. Yhtye on julkaissut kaksi albumia. Yhtyeen debyytillä, Puppetmaster of Pandemoniumilla, oli toisessa painoksessa cover-versio ruotsalaisen Army of Loversin kappaleesta "Crucified". Toisen albuminsa, Enter the Realm of the Doppelgängerin yhtye julkaisi vuonna 2012. Ensimmäisen keikkansa Chaosweaver soitti vuoden 2009 Finnish Metal Expossa. ==Jäsenet== * Cypher Commander – laulu * Albert von Fleischer – kitara * Ezzymania 2000 – kitara, taustalaulu * Max Power – bassokitara, taustalaulu * Jack Tyger – rummut * Thab Picard – kosketinsoittimet ===Entiset jäsenet=== * Janne Hakuli – rummut * Jere Kortelainen – kitara * Kole – kitara, aiemmin laulu ==Diskografia== ;Studioalbumit * * ;Demot * * ;Singlet * * ==Aiheesta muualla== * Chaosweaverin kotisivut * Chaosweaver MySpace.com-sivustolla Luokka:Suomalaiset sinfoniset metalliyhtyeet Luokka:Suomalaiset black metal -yhtyeet Luokka:Suomalaiset industrial metal -yhtyeet
Muscomorpha

Muscomorpha ("kärpäsmäiset") on kärpästen osalahko. Se on lajimäärältään valtava ja morfologisesti vaihteleva taksonominen ryhmä, jonka vajaaseen 80 heimoon kuuluu suurin osa maailman kaksisiipislajeista. Muscomorpha on pitkälti identtinen aiemmin käytetyn Cyclorrhapha-nimikkeen (tynnyrikotelokärpäset) kanssa. Muscomorphaan kuuluvilla kärpäsillä on tyypillisesti varsin lyhyet, kolmesta jaokkeesta muodostuvat tuntosarvet, joiden yläpuolella sijaitsee erityinen karvamainen tai höyhenmäinen uloke, arista. Osalahkoon kuuluvien kärpästen ruumis on yleensä harvahkon karvoituksen peittämä ja tapa, jolla nämä kookkaat sukaset (setae) ovat asettuneet eläimen pinnalle, on yleensä määritystä tehtäessä tärkeä tuntomerkki. Toukkien elinympäristöt vaihtelevat hyvin paljon. Heimosta riippuen toukat voivat vaihdella erilaisista kasvinsyöjistä (esimerkiksi Agromyzidae), lahottajista (esimerkiksi Scathophagidae) ja pedoista (esimerkiksi Syrphidae) loisiin (esimerkiksi Oestridae) ja parasitoideihin (esimerkiksi Tachinidae). Joillakin heimoilla jälkikasvu viettää toukkavaiheen emossa ja syntyy valmiina koteloitumaan (esimerkiksi Hippoboscidae). Toukalla ei ole muusta vartalosta selvästi erottuvaa päätä. Toukkavaiheita on kolme ja viimeisessä toukkavaiheessa kotelo alkaa muodostua toukan ihon alle, jolloin muodostuu liikuntakykyinen esikotelo, puparium.http://www.entomology.umn.edu/museum/links/coursefiles/PDFLiterature/PHYLOGENY%20TEXT/Muscomorpha.pdf == Lähteet == == Aiheesta muualla == *ITIS: Muscomorpha Luokka:Kärpäset ja:ハエ
Unkarin jääpallomaajoukkue

Unkarin jääpallomaajoukkue edustaa Unkaria jääpallon maajoukkuekilpailuissa. Joukkue osallistui ensi kerran MM-kisoihin 1991 Suomessa järjestetyissä kisoissa. Se on vakiinnuttanut paikkansa B-lohkon keskikastissa. Vuonna 2018 joukkue pelasi A-sarjassa. Unkarin joukkueessa pelaa ja on pelannut useita Ruotsin sarjoissa pelaavia pelaajia kuten Tamás Györi, Sándor Bánffy, Istvan Polgar, Andreas Nagy, Peter Takacs ja Kristian Marosi. == Menestys maailmanmestaruuskilpailuissa == ==Katso myös== *Unkarin naisten jääpallomaajoukkue Luokka:Jääpallomaajoukkueet Luokka:Unkarin jääpallo
Fadime Şahindal

Fadime Şahindal (1975/1976 – 21. tammikuuta 2002) oli Ruotsiin lapsena muuttanut kurdinainen, joka joutui isänsä Rahmin tekemän kunniamurhan uhriksi Uppsalassa. == Elämä == Isä oli alun perin tuohtunut tyttärensä rakastumisesta ruotsalais-iranilaiseen Patrickiin, joka kuoli auto-onnettomuudessa kesäkuussa 1998. Isä yritti estää Fadimen pääsyn Uppsalaan poikaystävän haudalle. Kuitenkin tammikuussa 2002 Fadime kävi haudalla salassa perheensä naisjäsenten kanssa, kun isä saapui paikalle ja ampui hänet. Isä tuomittiin elinkautiseen vankeuteen. Fadime oli ennen murhatuksi tulemistaan tuonut Ruotsissa julkisesti esille kärsimäänsä kunniaväkivaltaa ja uhkauksia. Hänet haudattiin poikaystävänsä lähelle. == Musikaalissa == Vuonna 2004 Lahden kaupunginteatteri tilasi musikaalin Leyla ja Daniel (sävellys Petri Kaivanto libretto Pasi Toivanen), joka perustui löyhästi Fadimen tarinaan ja muihin Pohjoismaissa tapahtuneisiin kunniamurhatapauksiin.Fadime på finsk musikalscen. Kulturnytt. Sveriges radio 27.2.2004 == Lähteet == Luokka:Ruotsalaiset henkirikosten uhrit Luokka:Kurdit Luokka:1970-luvulla syntyneet Luokka:Vuonna 2002 kuolleet
Edgar Bergen

Edgar Bergen (alk. Edgar John Berggren; 16. helmikuuta 1903 Chicago, Illinois – 30. syyskuuta 1978 Las Vegas, Nevada) oli yhdysvaltalainen näyttelijä ja koomikko, joka tunnetaan parhaiten vatsastapuhujana. Hänen vanhempansa olivat syntyjään ruotsalaisia."Bergen, Edgar." Encyclopædia Britannica. 2008. Encyclopædia Britannica 2006 Ultimate Reference Suite DVD. Bergen ja hänen nukkensa ”Charlie McCarthy” tekivät ensiesiintymisensä radiossa 17. joulukuuta 1936 Rudy Valee Show’ssa. Oman ohjelmansa Bergen sai toukokuussa 1937, aluksi nimellä The Chase and Sanborn Hour ja myöhemmin nimillä The Charlie McCarthy Show ja The Edgar Bergen-Charlie McCarthy Show. Bergen jatkoi esiintymistä radiossa aina 1950-luvun lopulle asti ja teki samaan aikaan myös lukuisia televisio- ja elokuvaesiintymisiä (mm. Pennitön ja suruton).Disney on the Radio by Bill Griffiths. Edgar Bergen sai kunnia-Oscarin Charlie McCarthyn luomisesta vuonna 1938. Hän on ainoa, joka on saanut puisen Oscar- patsaan.talkingcomedy.com: Edgar Bergen & Max Terhune Hänellä on myös kolme tähteä Hollywood Walk of Famella. Edgar Bergen ja Charlie McCarthy Show pääsivät Radio Hall of Fameen vuonna 1990.Radio Hall of Fame Bergenin tytär on näyttelijä Candice Bergen. ==Lähteet== ==Aiheesta muualla== * Luokka:Radio Hall of Fame Luokka:Yhdysvaltalaiset koomikot Luokka:Hollywood Walk of Fame Luokka:Yhdysvaltalaiset näyttelijät Luokka:SAG-palkinnon saajat Luokka:Vuonna 1903 syntyneet Luokka:Vuonna 1978 kuolleet Luokka:Amerikanruotsalaiset Luokka:Yhdysvaltalaiset vatsastapuhujat
Altistus

Altistus tai altistuminen tarkoittaa ulkoisen tekijän vaikutuksen alaiseksi joutumista. Henkilö voi altistua esimerkiksi säteilylle, melulle tai taudinaiheuttajille. Altistusta voi ehkäistä kuulonsuojaimella, suojavaatetuksella tai muulla suojavarustuksella. ==Lähteet== Luokka:Biologia
Anabolia

Anabolia, rakennusaineenvaihdunta, on tila, jossa elimistö rakentaa energiavarastojaan. Silloin energian saanti on suurempaa kuin sen kulutus, toisin sanoen energiatasapaino on positiivinen. Nisäkkäillä aineenvaihdunnan tila vaihtelee anabolian ja katabolian välillä. Anabolisen tilan vallitessa myös typpi- ja kivennäistasapaino on positiivinen. Edellä mainittuja tiloja säätelevät useat hormonit, esimerkiksi aivolisäkkeen etulohkon steroidihormonit, kuten somatotropiini, ja haiman Langerhansin saarekkeiden tuottama insuliini. Anabolisia tiloja on kaksi. Lyhytkestoinen anabolinen tila vallitsee jokaisen aterian jälkeen. Kun ravintoa on nautittu, veren glukoosipitoisuus nousee, jolloin insuliinin tuotanto käynnistyy ja glukoosi kulkeutuu energiavarastoihin, esimerkiksi maksaan, rasvakudokseen ja lihaksiin. Lyhytkestoinen anabolinen tila kestää niin kauan, kunnes verensokeri on kohonnut riittävästi. Glukoosipitoisen ruoan, kuten sokeroitujen tuotteiden, nauttiminen nostaa verensokeria nopeiten. Insuliinin tuotannon käynnistävät muun muassa glukagoni ja GIP-hormonit. Pitkäaikanen anabolinen tila on vallitsevana kasvavilla lapsilla. Vallitseva anabolinen tila on tyypillinen myös pitkäaikaisen sairauden jälkeen paranemisvaiheessa, esimerkiksi anoreksian tai maksan sairauksien jälkeen. Pitkäaikainen anabolinen tila vallitsee myös silloin, kun ihminen syö jatkuvasti yli fysiologisen tarpeensa. Pitkäaikainen anabolinen tila johtaa liikalihavuuteen, joka altistaa tyypin 2 diabetekselle ja verenkiertoelinten sairauksille. ==Lähteet== * Galenos IV, Ihmiselimistö kohtaa ympäristön. ISBN 951-0-28702-4 ===Viitteet=== Luokka:Metabolia Luokka:Seulonnan keskeiset artikkelit
Asetylaatio

Asetylaatio tarkoittaa asetyyliryhmän liittämistä johonkin aineeseen. Asetylaation avulla voidaan muuttaa elimistölle haitallisia aineita turvallisiksi. Lisäksi sitä käytetään geenien toiminnan säätelymekanismina. Asetylaation vaikutus geenien aktiivisuuteen perustuu DNA:n ja histoniproteiinien välisten vastakkaisten sähkövarausten vähentämiseen. DNA on negatiivisesti varautunutta, kun histonit taas omaavat voimakkaan positiivisen varauksen lysiini-aminohappojen suuresta määrästä johtuen. Näin ollen asetyyliryhmien liittäminen lysiinitähteisiin heikentää histonien positiivista varausta ja siten niiden vuorovaikutusta DNA:n kanssa. Tämän seurauksena kromatiini löyhentyy, ja geenien transkriptio mahdollistuu. Deasetylaatio on asetylaatiolle vastakkainen reaktio; siinä asetyyliryhmät irrotetaan lysiinitähteistä, ja kromatiini pakkautuu tiukemmin. Deasetylaatio siis vähentää geenien luentaa, ja asetylaatio lisää sitä. ==Lähteet== Luokka:Orgaaniset reaktiot
Arena Jaraguá

Arena Jaraguá on monikäyttöinen sisäareena Jaraguá do Sulissa, Brasiliassa. Areena avattiin vuonna 2007. Nykyään sitä käytetään enimmäkseen futsalissa ja lentopallossa, ja Malwee/Jaraguá pelaa kotiottelunsa siellä. Areenalle mahtuu 15 000 ihmistä. Luokka:Brasilian urheilupaikat Luokka:Santa Catarina
Alpamayo

Alpamayo on 5 947 metriä korkea vuori Perun Andeilla. Vuoren valloittivat saksalaiset Gunter Hauser, Berhard Huhn ja Horst Wiedmann 20. kesäkuuta 1957. Lähes kuusi kilometriä korkea vuori muistuttaa pyramidia. == Aiheesta muualla == Luokka:Andien vuoret Luokka:Perun vuoret
Pafnuti Tšebyšov

Pafnuti Lvovitš Tšebyšov (; 16. toukokuuta (J: 4. toukokuuta) 1821 Okatovo – 8. joulukuuta (J: 26. marraskuuta) 1894 Pietari) oli venäläinen matemaatikko, joka teki uraauurtavaa tutkimusta analyyttisen geometrian ja erityisesti lukuteorian alueella. Tšebyšovia pidetään venäläisen matematiikan isähahmona. Hän toimi professorina Pietarin yliopistossa vuosina 1850–1882, ja hänen kuuluisimpiin oppilaisiinsa kuuluivat muun muassa Dmitri Grave ja Andrei Markov. == Muuta == Tšebyšovin kraatteri Kuussa on nimetty Pafnuti Tšebyšovin mukaan. == Katso myös == * Bertrandin postulaatti, tunnettu myös nimellä Tšebyšovin lause * Tšebyšovin epäyhtälö * Tšebyšovin summaepäyhtälö Luokka:Venäläiset matemaatikot Luokka:Ranskan tiedeakatemian jäsenet Luokka:Vuonna 1821 syntyneet Luokka:Vuonna 1894 kuolleet
Yhdysvaltain jääpallomaajoukkue

Yhdysvaltain jääpallomaajoukkue edustaa Yhdysvaltoja jääpallon maajoukkuekilpailuissa. Joukkue osallistui ensi kerran MM-kisoihin 1985 Norjan kisoissa, missä se hävisi murskalukemin kaikki ottelunsa maalierolla 3-31. Sittemmin se on vakiinnuttanut paikkansa B-lohkon aivan parhaimpien joukkueiden joukossa. Vuoden 2008 MM-kisoissa Moskovassa Yhdysvallat karsi Valko-Venäjän kanssa noususta A-lohkoon, mutta hävisi ottelun maalein 6-4. Yhdysvallat isännöi vuonna 1995 Minnesotan MM-kisoja. ==Joukkue 2008 MM- kisoissa== Maalivahdit: * 1 Erik Kraska, Helenelund IK *31 Ben Levy, Minnesota Blades Puolustajat: * 2 John Arundel, Helenelund IK * 6 Nick Hauer, Amur Tigers * 7 Bobby Scott, Minnesota Blades * 16 Andy Fronek, Minnesota Blades *100 John Jensen, Sirius Minnesota Keskikenttä: * 3 Jon Keseley, Helenelund IK * 8 Rick Haney, Dinamo-Duluth *9 Steve Nelson, Minnesota Blades *13 Jasper Felder, Helenelund IK *14 Eric Kyllonen, Amur Tigers *18 Mikael Sandberg, Amur Tigers Hyökkääjät: * 10 Daren Richardson, Åtvidabergs BK *13 Chris Preiss, Minneapolis Bandoiler *17 Michael Hosfield, Helenelund IK *19 Jake Smith, Dinamo-Duluth *Päävalmentaja: Chris Halden == Menestys maailmanmestaruuskilpailuissa == ==Katso myös== *Yhdysvaltain naisten jääpallomaajoukkue Luokka:Yhdysvaltain jääpallo Luokka:Jääpallomaajoukkueet
Asetyylikoliiniesteraasi

Asetyylikoliiniesteraasi on entsyymi, joka pilkkoo synapseissa olevaa asetyylikoliinia koliiniksi ja asetaatiksi.Terveysportti: Asetyylikoliiniesteraasi Hermokaasut vaikuttavat asetyylikoliiniesteraasiin estäen sen toiminnan. Asetyylikoliiniesteraasin entsyyminumero on EC 3.1.1.7 ja CAS-numero 9000-81-1. ==Lähteet== == Aiheesta muualla == *Kyoto Encyclopedia of Genes and Genomes (KEGG): Enzyme, acetylcholinesterase, EC 3.1.1.7 *Brenda: Information on EC 3.1.1.7 - acetylcholinesterase Luokka:Hydrolaasit
Olofström

Olofström on entinen Ruotsin kauppala ja nykyinen Olofströmin kunnan keskustaajama. Se sijaitsee Blekingen läänissä Etelä-Ruotsissa. Vuoden 2010 lopussa Olofströmin taajamassa oli 7 327 asukasta. Taajama on Blekingen läänin viidenneksi suurin. Olofström on kehittynyt vuonna 1735 perustetun rautatehtaan ympärille. Autoistuminen 1950–1960-luvuilla oli paikkakunnalle oikea piristysruiske, ja autoteollisuus on nykyäänkin Olofströmin suurin työllistäjä. Sen nykyisin merkittävin yritys on Volvo, joka osti vuonna 1969 Alfa Lavalilta noin 5 000 ihmistä työllistäneen, siihen asti erilaisista Olofström-terästuotteista kuten tiskipöydistä ja kattiloista tunnetun Svenska Stålpressnings AB:n. Yhtiö oli pitkään ollut myös Volvon suuri autonkorien alihankkija. Olofströmin lukio on yksi Ruotsin harvoista suunnistuskouluista ja ainoa jousiammuntaa opettava. ==Tunnettuja paikkakuntalaisia== * Terho Koskela, jääkiekkoilija * Harry Martinson (1904–1978), Nobel-palkittu kirjailija ==Väestönkehitys== ==Lähteet== ==Aiheesta muualla== * Olofströmin kunnan kotisivut * Olofström teoksessa Nordisk familjebok ("Uggleupplagan", 1904–1926) Luokka:Ruotsin kuntien keskustaajamat Luokka:Ruotsin kauppalat *
Tšebyšov (Kuun kraatteri)

Tšebyšovin kraatteri on suuri kraatteri Kuun pimeän puolen eteläisellä pallonpuoliskolla. Kraatteri on nimetty venäläisen matemaatikon Pafnuti Tšebyšovin mukaan. Sen halkaisija on 179 kilometriäGazetteer of Planetary Nomenclature. Hieman pienempi Langmuirin kraatteri työntyy osittain Tšebyšovin itä–kaakkoreunan päälle, ja nämä kaksi muodostivat yhdessä Brouwerin kraatterin kanssa kolmen suurikokoisen kraatterin ketjun. Tšebyšovin kehän sisälle on myös muodostunut monien pienempien kraatterien ketjuja. == Lähteet == Luokka:Kuun kraatterit
Hemispheres

Hemispheres on kanadalaisen rock-yhtyeen Rushin kuudes studioalbumi, joka julkaistiin vuonna 1978. Albumi nauhoitettiin Rockfield-studioilla Walesissa ja miksattiin Advision-studioilla Lontoossa. Hemispheres myi ilmestymisvuonnaan Yhdysvalloissa kultalevyyn oikeuttavan määrän levyjä. Albumilla yhtye vei progressiivista soundiaan yhä pidemmälle. == Kappaleet == Kaikki kappaleet kirjoittaneet Alex Lifeson, Geddy Lee ja Neil Peart # #* I: Prelude – 4:27 #* II: Apollo Bringer of Wisdom / III: Dionysus Bringer of Love – 4:36 #* IV: Armageddon The Battle of Heart and Mind – 2:55 #* V: Cygnus Bringer of Balance – 5:01 #* VI: The Sphere A Kind of Dream – 1:02 # # # == Kokoonpano == *Geddy Lee - basso, Mini-Moog, laulu *Alex Lifeson - kitarat *Neil Peart - rummut, lehmänkellot ja muut lyömäsoittimet == Listasijoitukset == Albumi - Billboard (Pohjois-Amerikka) Vuosi Lista Sijoitus 1978 Billboardin pop-albumit 47 Luokka:Vuoden 1978 albumit Luokka:Rushin albumit
Sherly Ground

Sherly Ground on monikäyttöinen stadion Road Townissa, Brittiläisillä Neitsytsaarilla. Nykyään sitä käytetään enimmäkseen jalkapallossa Brittiläisten Neitsytsaarten jalkapallomaajoukkueen kotikenttänä. Stadionille mahtuu 4 000 ihmistä. Luokka:Jalkapallostadionit Luokka:Yhdistyneen kuningaskunnan urheilupaikat Luokka:Brittiläisten Neitsytsaarien urheilu
Avorauhanen

Avorauhanen eli eksokriininen rauhanen on rauhanen, joka erittää eritettä tiehyttä pitkin ihon tai limakalvon pinnalle. Avorauhasen vastakohta on umpirauhanen. Avorauhasia ovat muun muassa: *Hikirauhaset *Talirauhaset *Maitorauhaset *Sylkirauhaset *Kyynelrauhaset *Bartholinin rauhaset *Meibomin rauhaset *Bulbouretraalirauhaset *Eksokriininen haima *Eturauhanen ==Lähteet== *
Valtionarkeologi

Valtionarkeologi on arvonimi Suomessa ja entinen Museoviraston yli- tai pääjohtajan titteli. Alun perin valtionarkeologi oli vuonna 1885 perustetun arkeologisen toimiston puheenjohtajan nimitys ja myöhemmin virkanimike. Organisaation nimi muuttui vuosien saatossa useita kertoja, kunnes vakiintui Museovirastoksi vuonna 1972. Museoviraston ylijohtaja, myöhemmin pääjohtaja, käytti myös valtionarkeologin titteliä vuosina 1972–2009. Juhani Kostetin pääjohtajanimityksestä alkaen vuodesta 2010 titteliä ei ole enää käytetty. Arkistolaitoksen pääjohtajalla oli vastaava arvonimi valtionarkistonhoitaja. == Valtionarkeologit ja Museoviraston johtajat == === Valtionarkeologit === * Johan Reinhold Aspelin 1885–1915 * Hjalmar Appelgren-Kivalo 1915–1926 ** Julius Ailio vt. 1926–1927 ** U. T. Sirelius vt. 1927–1928 ** Julius Ailio vt. 1928–1929 * Juhani Rinne 1929–1935 * Carl Axel Nordman 1935–1959 * Nils Cleve 1959–1971 * Carl Jacob Gardberg 1972–1993 * Henrik Lilius 1993–2003 * Paula Purhonen 2003–2009 === Museoviraston pääjohtajat === * Juhani Kostet 2010–2019 * Tiina Merisalo 2020– == Lähteet == * Luokka:Suomalaiset arvonimet
Tom Jones – hulivilihurmuri

Tom Jones – hulivilihurmuri on brittiläinen komediaelokuva vuodelta 1963. Se perustuu Henry Fieldingin romaaniin Tom Jones (1749) ja kertoo hurmuripojasta nimeltä Tom Jones (Albert Finney). Elokuva sai parhaan elokuvan Oscar- palkinnon ja kolme muuta Oscaria. Tom Jones valittiin British Film Instituten vuonna 1999 kokoamalle listalle 1900-luvun sadasta parhaasta brittielokuvasta.Best 100 British films – full list, BBC 23.12.1999. Viitattu 27.7.2016 The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.The Best 1,000 Movies Ever Made, The New York Times. Perustuu teokseen The New York Times Guide to the Best 1,000 Movies Ever Made, St. Martin's Griffin 2004. Viitattu 31.7.2017 (Internet Archive) == Lähteet == Luokka:Vuoden 1963 brittiläiset elokuvat Luokka:Brittiläiset komediaelokuvat Luokka:Parhaan elokuvan Oscar- palkinnon saaneet elokuvat Luokka:Parhaan ohjauksen Oscar-palkinnon saaneet elokuvat Luokka:Parhaan musiikin Oscar-palkinnon saaneet elokuvat Luokka:Parhaan sovitetun käsikirjoituksen Oscar-palkinnon saaneet elokuvat Luokka:BAFTA Film Award -palkitut elokuvat Luokka:Tony Richardsonin ohjaamat elokuvat
Sultan Hassal Bolkiah Stadium

Sultan Hassal Bolkiah Stadium on monikäyttöinen stadion Bandar Seri Begawanissa Bruneissa. Stadion avattiin vuonna 1984. Nykyään sitä käytetään enimmäkseen jalkapallossa Brunein jalkapallomaajoukkueen kotikenttänä. Stadionille mahtuu 22 000 ihmistä. Sultan Hassal Bolkiah Stadium
Yamabushit

Yamabushit () ovat Japanissa vuorilla valaistusta etsiviä shugendōn harjoittajia. Heitä kutsutaan myös nimellä shugenja (). Yamabushit viettävät aikaansa reizaniksi kutsutuilla syrjäisillä vuorilla, kuten Ōyamalla tai Hagurosanilla (Yamagatan prefektuurissa), suorittaen tōhan ja sangen kaltaisia rankkoja harjoitteita tavoitteenaan saavuttaa vuorien luonnossa läsnä olevat henkivoimat. Perinteisesti yamabushit pitävät päässään tokiniksi kutsuttua pientä, kulmikasta hattua ja kantavat shakujō-nimistä metallista sauvaa. Yllään he pitävät kesaa ja suzukakeksi kutsuttua hamppuvaatetta. Vuorilla he kantavat kotilosta tehtyä torvea keskinäiseen yhteydenpitoon ja miekkaa itsepuolustukseen. Japanilaisten tarujen tengut ja karasutengut pukeutuvat yamabushien vaatteisiin. Luokka:Buddhalaisuus Japanissa
Poikamiesboksi

Poikamiesboksi on Billy Wilderin ohjaama yhdysvaltalainen elokuva vuodelta 1960. Se on tragikomedia uskottomuudesta, rakkaudesta ja juonittelusta. Päähenkilö Baxter on vakuutusvirkailija, joka omaa uraansa edistääkseen lainaa asuntoaan esimiestensä syrjähyppyihin. Elokuva voitti parhaan elokuvan Oscar- palkinnon ja neljä muuta Oscaria. Se oli myös taloudellinen menestys. Elokuva valittiin vuonna 1994 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.Complete National Film Registry Listing, National Film Preservation Board, Library of Congress. Viitattu 3.7.2016. The New York Timesin kriitikot valitsivat Poikamiesboksin vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi sen kaikkien aikojen sadan parhaan komedian listalle. == Näyttelijät == == Lähteet == ==Aiheesta muualla== * * YLE Teema * Leffatykki Luokka:Vuoden 1960 yhdysvaltalaiset elokuvat Luokka:Yhdysvaltalaiset romanttiset komediat Luokka:Jouluelokuvat Luokka:Billy Wilderin ohjaamat elokuvat Luokka:Parhaan elokuvan Oscar-palkinnon saaneet elokuvat Luokka:Parhaan ohjauksen Oscar- palkinnon saaneet elokuvat Luokka:Parhaan alkuperäisen käsikirjoituksen Oscar- palkinnon saaneet elokuvat Luokka:BAFTA Film Award -palkitut elokuvat Luokka:New Yorkissa tapahtuvat elokuvat Luokka:Elokuvat liike-elämästä Luokka:Elokuvat uudestavuodesta
Aapeli Vuoristo

Aapeli Vuoristo (31. lokakuuta 1913 Rovaniemi – 23. tammikuuta 2000 Helsinki) oli suomalainen kuoronjohtaja ja musiikkineuvos. Vuoristo tuli ylioppilaaksi Oulun lyseosta vuonna 1932. Hän opiskeli kansantaloutta Helsingin yliopistossa ja oli vuodesta 1938 lähtien puolustusvoimien palveluksessa. Talvisodassa hän palveli upseerina Karjalankannaksella ja työskenteli vuodesta 1942 puolustusvoimien ylipäällikön esikunnassa. Sodan jälkeen hän työskenteli valtiovarainministeriössä ja vuodesta 1948 Helsingin kaupunginhallituksen järjestelytoimistossa. Vuosina 1970–1976 hän oli kaupunginkanslian konttoripäällikkö. Aapeli Vuoristo toimi kuoronjohtajana 50 vuoden ajan. Hänen johtamiaan olivat muun muassa Kalevan Laulajat, Kauppakorkeakoulun Ylioppilaskunnan Laulajat, Hyvinkään Mieslaulajat, Hämeenlinnan Mieskuoro, Helsingin kaupungin henkilökunnan kuoro Vox Urbana ja Helsingin vaattureiden kuoro. Hän toimi Ylioppilaskunnan Laulajien varajohtajana kuoron Amerikan- matkalla vuonna 1953 ja hän veti SULASOLin yhteislaulutilaisuuksia vuosina 1951–1992. Vuoristo toimitti yhdeksän ensimmäistä osaa Suuresta toivelaulukirjasta. Hän kirjoitti musiikista lehtiin, pakinoi radiossa ja sävelsi lauluja kuoroilleen. Hän sai musiikkineuvoksen arvon vuonna 1986. Vuoristo oli naimisissa kirjailija Toini Vuoriston kanssa. == Lähteet == Luokka:Suomalaiset musiikkikirjailijat Luokka:Suomalaiset kuoronjohtajat Luokka:Vuonna 1913 syntyneet Luokka:Vuonna 2000 kuolleet
Manageri

Manageri on henkilö tai organisaatio, joka tukee tiettyä henkilöä tai ryhmää. Manageri voi työskennellä esimerkiksi musiikki-, elokuva- tai urheilualalla. == Tehtävät == Managerin tehtäviin voi kuulua esimerkiksi edunvalvonta, markkinointi ja/tai tiedotustoiminta. Tyypillisesti managerin toimeentulo muodostuu provisiosta, jota hän saa asiakkaan ansioista. Palkkio voi olla esimerkiksi jokin prosenttiosuus manageroitavan urheilijan tai taiteilijan saamista tuloista, levy-/oheistuotemyynnistä tai sponsorisopimuksista. == Manageritoiminta ja -koulutus Suomessa == Suomessa luovan talouden agenttien ja managerien kattojärjestönä toimivat Agma ry ja MMF Finland . Suomessa esiintyvien taiteilijoiden edustajina ovat paljolti toimineet levy-yhtiöiden omat A&R-managerit.; Varsinaista managerikoulutusta Suomessa on järjestetty vasta vuodesta 2009 .Turun ammattikorkeakoulusta valmistuu tradenomeja urheilujohtamisen ja markkinoinnin osaamisaloilta. == Roolit == Urheilupuolella on jossain määrin tyypillistä että managerin ja valmentajan roolit sekoittuvat keskenään, etenkin yksilöurheilussa, mutta toisaalta esim. Isossa-Britanniassa jalkapalloseurojen päävalmentajia nimitetään managereiksi, ja he ovat on päävastuussa seuran pelaajahankinnoista, mikä eroaa olennaisesti harjoituskentällä tapahtuvasta valmentajatyöstä. Myös esim. Hanna-Maria Seppälän ja hänen kahden veljensä perustama SportElite Marketing Oy oli manageritoimisto, joka keskittyi lähes yksinomaan urheilumarkkinointiin ja sponsorisopimuksiin. Musiikkialalla myös nykyaikainen musiikkikustantamo saattaa toteuttaa lauluntekijöiden managerointia. == Katso myös == * Urheiluagentti * Pelaaja-agentti == Lähteet == * Luokka:Ammatit Luokka:Viihdealan ammatit
Ted Meredith

James Edwin "Ted" Meredith (14. marraskuuta 1891 – 2. marraskuuta 1957) oli yhdysvaltalainen yleisurheilija ja kaksinkertainen olympiavoittaja vuoden 1912 olympialaisissa Tukholmassa. Hän syntyi Pennsylvaniassa, Yhdysvalloissa ja valittiin olympialaisiin ollessaan yhä lukio-opiskelija. Tukholmassa Meredith otti osaa kolmeen kilpailuun. Ensimmäisenä oli vuorossa 800 metrin juoksu, jossa hän selvisi alku- ja välierien jälkeen finaaliin. Siellä hän seurasi edellisten olympialaisten voittajan Melvin Sheppardin hurjaa alkuvauhtia (puolimatkan väliaika 52,4) kahden muun amerikkalaisen ja Saksan Hanns Braunin kanssa. Takasuoralla amerikkalaiset sumputtivat Braunin pussiin, josta tämä yritti turhaan pois viimeisessä kaarteessa kuluttaen voimansa ja jääden kuudenneksi. Loppusuoralla Meredith ohitti Sheppardin ja voitti myöhemmin maailmanennätykseksi hyväksytyllä ajalla 1.51,9. Hän jatkoi juoksuaan vielä maaliviivan jälkeen 880 jaardin rajalle asti ja löi maailmanennätyksen silläkin matkalla tuloksella 1.52,5. 800 metrin tulos alitti Sheppardin edellisen olympiaennätyksen 0,9 sekunnilla. Seuraavana lajina oli 400 metriä, jossa Meredith selvisi loppukilpailuun ja sijoittui neljänneksi. Lopuksi hän oli mukana Yhdysvaltain 4 x 400 metrin viestijoukkueessa, joka voitti olympiakultaa uudella maailmanennätyksellä 3.16,6. Tukholman jälkeen Meredith aloitti opiskelut Pennsylvanian yliopistossa. Hän saavutti opiskeluaikanaan useita yliopistomestaruuksia samoin kuin Yhdysvaltain mestaruuksia. Ensimmäisen maailmansodan alkuvuosina hän rikkoi useita maailmanennätyksiä. Hän oli mukana Pennsylvanian yliopiston joukkueessa, joka teki vuonna 1915 maailmanennätyksen 3,18,0 4 × 440 jaardin viestissä. Samana vuonna 1915 hän voitti Yhdysvaltain mestaruuden 440 jaardilla ajalla 47,0. Aikaa ei hyväksytty ennätysluetteloon, koska se oli juostu suoralla radalla myötätuuleen. Toukokuussa 1916 hän juoksi sallituissa oloissa 47,4, mikä hyväksyttiin maailmanennätykseksi. Hieman myöhemmin Meredith juoksi 880 jaardin maailmanennätyksen 1.52,2, jolloin ottamatta jäänyt 800 metrin väliaika lienee ollut maailmanennätyksen alittava 1.51,5. Meredith lopetti kilpauransa vuonna 1917 ja palveli armeijassa ensimmäisessä maailmansodassa. Sodan jälkeen hän palasi kilparadoille ottaen osaa Antwerpenin olympialaisiin 1920 400 metrin juoksijana, mutta putosi välierissä. Meredith piti 440 jaardin maailmanennätystä nimissään vuoteen 1932 saakka, jolloin Benjamin Eastman rikkoi sen. Meredithin 800 metrin maailmanennätyksen rikkoi Séraphin Martin vuonna 1928 ja 880 jaardin ennätyksen Otto Peltzer vuonna 1926. 4 × 400 metrin viestijuoksun maailmanennätys pysyi voimassa vuoteen 1924 ja 4 × 440 jaardin maailmanennätys vuoteen 1931. Molemmat rikkoi lopulta Yhdysvaltain maajoukkue. Päätettyään kilpauransa uudelleen hän ryhtyi kiinteistönvälittäjäksi. Ted Meredith kuoli Camdenissa, New Jerseyssä. ==Lähteet== * * ===Viitteet=== Luokka:Yhdysvaltalaiset keskimatkojen juoksijat Luokka:Yhdysvaltalaiset olympiavoittajat Luokka:Vuonna 1891 syntyneet Luokka:Vuonna 1957 kuolleet
Beroe Stadium

Beroe Stadium on monikäyttöinen stadion Stara Zagorassa Bulgariassa. Stadion avattiin vuonna 1962. Nykyään sitä käytetään enimmäkseen jalkapallossa PFC Beroe Stara Zagoran kotikenttänä. Stadionille mahtuu 22 300 ihmistä. Beroe Stadium
Boulazac-Isle-Manoire

Boulazac-Isle-Manoire on kunta Lounais-Ranskassa Dordognen departementissa Uuden- Akvitanian alueella. ==Historia== Kunta muodostettiin 1. tammikuuta 2016 kun kolme kuntaa Atur, Boulazac ja Saint-Laurent-sur-Manoire yhdistyivät.Arrêté du 14 décembre 2015 portant création de la commune nouvelle de Boulazac Isle Manoire Vuoden 2017 alussa kuntaan liittyi vielä Sainte- Marie-de-Chignac. Tour de France 2017 ==Nähtävyyksiä== Kunnan nähtävyyksiä on Boulazacin kylässä oleva linna Château du Lieu-Dieu. Se on rakennettu 1300- ja 1400-luvuilla. Linna on yksityiskäytössä eikä se ole avoinna vierailijoille. Saint-Laurent-sur-Manoiren kartanossa on museo, jossa on esillä Ranskan entisen ulkoministerin Roland Dumasin virassaan saamia lahjoja. Tiedosto:Boulazac_Lieu-Dieu_(29).JPG|Château du Lieu-Dieu Tiedosto:Saint- Laurent-sur-Manoire_mairie_(2).JPG|Saint-Laurent-sur-Manoiren kartano ==Lähteet== ==Aiheesta muualla== Luokka:Dordognen kunnat
Audrix

Audrix on kunta Dordognen departementissa Akvitanian hallintoalueella Ranskassa. Kunnassa oli 238 asukasta vuoden 1999 väestönlaskennassa. Audrix'n pinta-ala on kuusi neliökilometriä. == Lähteet == Luokka:Dordognen kunnat
Beaumontois-en-Périgord

Beaumontois-en-Périgord on kunta Lounais-Ranskassa Dordognen departementissa Uuden-Akvitanian alueella. ==Historia== Kunta muodostettiin 1. tammikuuta 2016, kun neljä kuntaa Beaumont-du-Périgord, Labouquerie, Nojals-et-Clotte ja Sainte-Sabine-Born yhdistyivät.Arrêté du 29 décembre 2015 portant création de la commune nouvelle de Beaumontois en Périgord ==Lähteet== ==Aiheesta muualla== Luokka:Dordognen kunnat
Watoosh!

Watoosh! on kanadalaisen rockyhtyeen Billy Talentin vuonna 1998 itsenäisesti julkaistu debyyttialbumi. Levyn julkaisun aikaan yhtyeen nimi oli vielä Pezz. Atlantic Records uudelleenjulkaisi albumin vuonna 2005. Watoosh!in musiikki on indie rockia ja pop-punkia. == Kappaleet == # # # # # # # # # # # # Luokka:Vuoden 1998 esikoisalbumit Luokka:Billy Talentin albumit Luokka:Kanadalaiset progressiiviset rockalbumit
Pays-de-Belvès

Pays-de-Belvès on kunta Lounais-Ranskassa Dordognen departementissa Uuden- Akvitanian alueella. Se on valittu kauneimpien ranskalaiskylien Les Plus Beaux Villages de France -järjestön jäseneksiList of The Most Beautiful Villages of France , Les plus beaux villages de France. Viitattu 5.7.2017.. ==Historia== Kunta muodostettiin 1. tammikuuta 2016 kun kaksi kuntaa Belvès ja Saint-Amand- de-Belvès yhdistyivät.Arrêté du 21 décembre 2015 portant création de la commune nouvelle de Pays de Belvès ==Lähteet== ==Aiheesta muualla== Luokka:Dordognen kunnat
Džyzæl

Džyzæl (, ) on kylä Gorætgæronin piirissä Pohjois-Ossetia-Alanian pohjoisosassa Venäjällä. Kylä sijaitsee tasavallan pääkaupungin Vladikavkazin länsipuolella. Džyzæl on osseettikirjailija Arsen Kotsojtyn synnyinpaikka. Luokka:Pohjois-Ossetia-Alanian maantiede
Bontšuk Stadium

Bontšuk Stadium on monikäyttöinen stadion Dupnitsassa Bulgariassa. Nykyään sitä käytetään enimmäkseen jalkapallossa PFC Marek Dupnitsan kotikenttänä. Stadionille mahtuu 30 000 ihmistä. Bontsuk Stadium
Mikko Sairanen

Mikko Sairanen (5. heinäkuuta 1894 Ruskeala – 16. huhtikuuta 1928 Sortavala) oli suomalainen reservinluutnantti. Hänen vanhempansa olivat maanviljelijä Mikko Sairanen ja Kristiina Sorsa. Hänet vihittiin avioliittoon vuonna 1921 Alice Sofia Laineen kanssa.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Hän kävi kauppakoulun Helsingissä vuosina 1912 – 1914 ja suoritti yksityisesti osan seitsemännestä luokasta Sortavalan lyseossa. ==Jääkärikausi== Tämä nuori konttoristi liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 12. tammikuuta 1916 ja otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella. Hänet siirrettiin pataljoonan täydennysjoukkoon 30. joulukuuta 1917. ==Sisällissodan jälkeinen aika== Sairanen palasi Suomeen 25. kesäkuuta 1918 ja astui 18. elokuuta 1918 palvelukseen Kuopion jalkaväkirykmentti n:o 4:n 1. pataljoonaan, missä toimi talousvääpelinä. Armeijasta hän erosi 6. helmikuuta 1919 ja astui 15. maaliskuuta 1919 palvelukseen Uudenmaan rykmentin 3. pataljoonaan, missä toimi aluksi esikunnassa talousvääpelinä ja 25. toukokuuta 1919 alkaen pataljoonan majoitusmestarina ja 8. tammikuuta 1920 alkaen taloudenhoitajana. Armeijasta hän erosi 6. toukokuuta 1920 ja astui Rajavartioston palvelukseen ja sijoitettiin Raudun paikallisviraston päälliköksi Kannaksen rajavartiostoon 30. kesäkuuta 1920, missä tehtävässä hän palveli 31. joulukuuta 1923 saakka, kunnes jälleen astui armeijan palvelukseen ja sijoitettiin Keski-Suomen rykmentiin majoitusmestariksi 1. tammikuuta 1924, josta hänet siirrettiin takaisin Rajavartiostoon ja hänet sijoitettiin Kainuun rajavartioston rahastonhoitajaksi 15. heinäkuuta 1924 alkaen, josta hänet siirrettiin Muonavarikko 3:n päälliköksi 1. huhtikuuta 1926 ja oli tehtävässä 16. huhtikuuta 1928 saakka. Hän oli Inkerin avustuskomitean jäsenenä 25. huhtikuuta 1922 - 31. joulukuuta 1923 välisen ajan. ==Lähteet== *Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1894 syntyneet Luokka:Vuonna 1928 kuolleet
Olof Alfthan

Olof Sigurd Alfthan (29. elokuuta 1925 Elimäki – 29. tammikuuta 2000) oli suomalainen lääkäri. Hän oli Suomen ensimmäinen varsinainen urologian professori. Alfthanin vanhemmat olivat lääketieteen lisensiaatti Sigurd Alfthan ja Ellen Lundgren ja puoliso vuodesta 1950 Raili Marjatta Pousi. Marraskuussa 1942 venäläinen vankikarkuri ampui pakomatkallaan Alfthanin isän perheen huvilatontilla, Alfthan itse sai samassa tilanteessa osuman olkapäähänsä. Alfthan kirjoitti ylioppilaaksi Mikkelissä, isänsä ja isoisänsä tavoin hän opiskeli lääkäriksi ja valmistui lääketieteen lisensiaatiksi 1956 ja tohtoriksi samana vuonna. Hän pätevöityi kirurgiksi 1960 ja urologiksi 1963. Kirurgian dosentti hänestä tuli 1967 ja kirurgian apulaisprofessori 1974. Vuonna 1986 Helsingin yliopistoon perustettiin urologian professuuri, jota Alfthan hoiti ensimmäisenä vuoteen 1992 asti. Alfthan tutki erityisesti eturauhassyöpää, virtsarakon syöpää ja miehen impotenssia. Hän perusti 1979 professori K. J. Oraviston kanssa Finnprostata-tutkimusryhmän ja myöhemmin vastaavanlaisen virtsarakkosyöpää koskevan Finnbladder-ryhmän. Hän aloitti Suomessa virtsanpidätyskyvyttömyyden sekä impotenssin proteesileikkaukset. Alfthan oli perustamassa Urologista tutkimussäätiötä alan apurahojen jakamiseksi. Pohjoismaisen urologiyhdistyksen puheenjohtajana hän toimi yhdeksän vuotta ja oli vielä viime elinvuosinaan kirjoittamassa Suomen urologiyhdistyksen historiikkia. ==Lähteet== Luokka:Suomalaiset kirurgit Luokka: Suomalaiset professorit Luokka: Helsingin yliopiston professorit Luokka:Vuonna 1925 syntyneet Luokka:Vuonna 2000 kuolleet
Bergerac (Dordogne)

Bergerac on kaupunki ja kunta Dordognen departementissa Akvitanian hallintoalueella Ranskassa. Kunnassa oli 26 053 asukasta vuoden 1999 väestönlaskennassa. Bergeracin pinta-ala on 56 neliökilometriä. Bergeracissa on Dordognen departementin aliprefektuuri. Kaupungissa on lentokenttä Aéroport de Bergerac-Roumanière (IATAn lentoasemakoodi EGC). == Ystävyyskaupungit == * Repentigny, Kanada vuodesta 1997 * Faenza, Italia vuodesta 1998 == Lähteet == ==Aiheesta muualla== Luokka:Dordognen kunnat
Beynac-et-Cazenac

Beynac-et-Cazenac on kunta Dordognen departementissa Akvitanian hallintoalueella Ranskassa. Kunnassa oli 506 asukasta vuoden 1999 väestönlaskennassa. Beynac-et-Cazenacin pinta-ala on 13 neliökilometriä. Beynac-et-Cazenac on valittu kauneimpien ranskalaiskylien Les Plus Beaux Villages de France -järjestön jäseneksiList of The Most Beautiful Villages of France , Les plus beaux villages de France. Viitattu 5.7.2017.. == Lähteet == Luokka:Dordognen kunnat
Biras

thumb|250px|Biras'n kylä Biras on kunta Dordognen departementissa Akvitanian hallintoalueella Ranskassa. Kunnassa oli 362 asukasta vuoden 1999 väestönlaskennassa. Birasin pinta-ala on 19 neliökilometriä. == Lähteet == Luokka:Dordognen kunnat
Biron (Dordogne)

Biron on kunta Dordognen departementissa Akvitanian hallintoalueella Ranskassa. Kunnassa oli 140 asukasta vuoden 1999 väestönlaskennassa. Bironin pinta-ala on 13 neliökilometriä. == Lähteet == Luokka:Dordognen kunnat
Bourdeilles

thumb|250px|Château de Bourdeilles Bourdeilles on kunta Dordognen departementissa Akvitanian hallintoalueella Ranskassa. Kunnassa oli 777 asukasta vuoden 1999 väestönlaskennassa. Bourdeillesin pinta-ala on 22 neliökilometriä. == Lähteet == Luokka:Dordognen kunnat